als_Latn dik_Latn tur_Latn
Prishtinë, 8 shtator 2014 – Blloku LDK, AAK – Nisma, gjatë takimit të sotëm bëri të ditur se janë përafruar qëndrimet sa i përket arritjes së një marrëveshjeje me Vetëvendosjen.
Lideri i AAK-së, Ramush Haradinaj, sot pas një takimi të zhvilluar me partnerët e koalicionit, ka deklaruar se ende nuk kanë arritur marrëveshje me Vetëvendosjen.
Ai ka deklaruar se janë zhvilluar bisedime intensive me Vetëvendosjen këto ditë dhe ka shtuar se ekziston mundësia reale e arritjes së një marrëveshjeje me ta, por që ende nuk ka ndodhur një gjë e tillë.
“Kemi zhvilluar bisedime intensive me Vetëvendosjen, dhe ekziston mundësia reale e arritjes së një marrëveshjeje, ndonëse ende nuk ka ndodhur një gjë e tillë,” ka thënë Haradinaj, duke shtuar se pret që kjo të ndodhë para seancës 12 shtatorit.
Në anën tjetër, kryetari i LDK-së, Isa Mustafa, ka theksuar se Vetëvendosja nuk u ka vënë kushte për arritjen e marrëveshjes, mirëpo ka thënë se bisedimet po bëhen për çështje parimore.
“Me Vetëvendosjen nuk kemi diskutuar për kushte. Bisedimet po bëhen për çështje parimore, dhe e tillë do të jetë edhe marrëveshja me këtë subjekt politik,” ka thënë Mustafa pas takimit.
Kryetari i Nismës për Kosovën, Fatmir Limaj, është shprehur i bindur se blloku LDK-AAK-Nisma i ka numrat për ta zgjedhur kryetarin e Kuvendit.
als_Latn als_Latn als_Latn als_Latn als_Latn als_Latn als_Latn